‘Koperdiewe’ doodgeslaanTwee mans wat daarvan beskuldig is dat hulle koperkabels gesteel het, is deur gemeenskapslede doodgeslaan in Tweefontein naby KwaMhlanga, Mpumalanga. Brig. Selvy Mohlala, woordvoerder van die polisie, sê die twee mans is deur woedende gemeenskapslede ontvoer en aangerand. Hy sê die mans is na die aanranding na die Kwaggafontein-kliniek geneem waar hulle dood verklaar is. Verpleegsters het die polisie ontbied. Mohlala sê twee mense is in hegtenis geneem in verband met die voorval en sal binnekort in die KwaMhlanga-landdroshof verskyn